
În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul comun asupra proiectului de Lege privind aprobarea Ordonanţei de urgenţă a Guvernului nr.12/2016 pentru modificarea alin.(4) al art.241 din Legea nr.38/2003 privind transportul în regim de taxi şi în regim de închiriere, precum şi pentru stabilirea unor măsuri privind aplicarea în domeniul transportului cu metroul a prevederilor Regulamentului (CE) nr.1.370/2007 al Parlamentului European şi al Consiliului din 23 octombrie 2007 privind serviciile publice de transport feroviar şi rutier de călători şi de abrogare a Regulamentelor (CEE) nr.1.191/69 şi nr. 1.107/70 ale Consiliului, transmis pentru dezbatere pe fond, Comisiei pentru transporturi şi infrastructură şi Comisiei pentru industrii şi servicii, cu nr. PLx. 311/2016 din 1 septembrie 2016.
În raport cu  obiectul şi conţinutul său, proiectul de lege face parte din categoria legilor ordinare.

             VICEPREŞEDINTE,                                  PREŞEDINTE,

        Cătălin-Marian Rădulescu                                 Iulian Iancu                                                            

          PLx. 311/2016
R A P O R T  C O M U N
asupra proiectului de Lege privind aprobarea Ordonanţei de urgenţă a Guvernului nr.12/2016 pentru modificarea alin.(4) al art.241 din Legea nr.38/2003 privind transportul în regim de taxi şi în regim de închiriere, precum şi pentru stabilirea unor măsuri privind aplicarea în domeniul transportului cu metroul a prevederilor Regulamentului (CE) nr.1.370/2007 al Parlamentului European şi al Consiliului din 23 octombrie 2007 privind serviciile publice de transport feroviar şi rutier de călători şi de abrogare a Regulamentelor (CEE) nr.1.191/69 şi nr. 1.107/70 ale Consiliului
În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru transporturi şi infrastructură şi Comisia pentru industrii şi servicii au fost sesizate în fond cu dezbaterea, în procedură de urgenţă, a  proiectului de Lege privind aprobarea Ordonanţei de urgenţă a Guvernului nr.12/2016 pentru modificarea alin.(4) al art.241 din Legea nr.38/2003 privind transportul în regim de taxi şi în regim de închiriere, precum şi pentru stabilirea unor măsuri privind aplicarea în domeniul transportului cu metroul a prevederilor Regulamentului (CE) nr.1.370/2007 al Parlamentului European şi al Consiliului din 23 octombrie 2007 privind serviciile publice de transport feroviar şi rutier de călători şi de abrogare a Regulamentelor (CEE) nr.1.191/69 şi nr. 1.107/70 ale Consiliului, transmis cu PLx. 311/2016 din 1 septembrie 2016 şi înregistrat la comisii sub nr.4c-26/121/2016 din 05 septembrie 2016, respectiv nr.4c-3/321/2016 din 5 septembrie 2016.
Conform dispoziţiilor art.75 alin.(1) din Constituţia României, republicată, şi ale art.92 alin.(1) din Regulamentul Camerei Deputaţilor, republicat, Camera Deputaţilor este Cameră decizională.

Proiectul de lege a fost adoptat de Senat în şedinţa din 27 iunie 2016.

Proiectul de lege a fost avizat favorabil de Consiliul Legislativ, cu adresa nr.390 din 27 aprilie 2010.

Comisia pentru administraţie publică şi amenajarea teritoriului a avizat favorabil proiectul de lege, în şedinţa din 20 septembrie 2016.

Comisia pentru buget, finanţe şi bănci a avizat favorabil proiectul de lege, cu avizul nr.4c-2/511 din 28 septembrie 2016.

Comisia pentru afaceri europene a avizat favorabil proiectul de lege, cu avizul nr.4c-19/1012 din 20 septembrie 2016.

Comisia juridică, de disciplină şi imunităţi a avizat favorabil proiectul de lege, cu avizul nr.4c-11/881 din 14 septembrie 2016.

Proiectul de lege are ca obiect de reglementare modificarea alineatului (4) al art.241 din Legea nr.38/2003, cu privire la volumul spaţiului destinat pentru transportul bagajelor. Totodată, este desemnat Ministerul Transporturilor ca autoritate competentă pentru încheierea contractului de servicii publice în domeniul transportului cu metroul, în vederea punerii în aplicare a prevederilor Regulamentului (CE) nr.1370/2007 al Parlamentului European şi al Consiliului din 23 octombrie 2007 privind serviciile publice de transport feroviar şi rutier de călători şi de abrogare a Regulamentelor (CEE) nr.1191/69 şi nr.1107/70 ale Consiliului.

În conformitate cu prevederile art.61 şi 63 din Regulamentul Camerei Deputaţilor, republicat, membrii Comisiei pentru industrii şi servicii au examinat proiectul de lege şi documentele conexe, în şedinţa din 27 septembrie 2016, iar membrii Comisiei pentru transporturi şi infrastructură în şedinţa din 22 noiembrie 2016.
Din numărul total de 21 de membri ai Comisiei pentru transporturi şi infrastructură au participat la şedinţă 21 deputaţi, respectiv din totalul de 18 de membri ai Comisiei pentru industrii şi servicii au participat la şedinţă 16 deputaţi.

În urma dezbaterilor, membrii celor două Comisii au hotărât, cu unanimitate de voturi, să propună plenului Camerei Deputaţilor adoptarea proiectului de Lege privind aprobarea Ordonanţei de urgenţă a Guvernului nr.12/2016 pentru modificarea alin.(4) al art.241 din Legea nr.38/2003 privind transportul în regim de taxi şi în regim de închiriere, precum şi pentru stabilirea unor măsuri privind aplicarea în domeniul transportului cu metroul a prevederilor Regulamentului (CE) nr.1.370/2007 al Parlamentului European şi al Consiliului din 23 octombrie 2007 privind serviciile publice de transport feroviar şi rutier de călători şi de abrogare a Regulamentelor (CEE) nr.1.191/69 şi nr. 1.107/70 ale Consiliului, în forma adoptată de Senat.

În raport de obiectul şi conţinutul său, proiectul de lege face parte din categoria legilor ordinare.

                VICEPREŞEDINTE,                                       PREŞEDINTE,

           Cătălin-Marian Rădulescu                                     Iulian Iancu   

SECRETAR,                                               SECRETAR,


       Constantin Galan                                   Radu Bogdan Ţîmpău 
Consilier parlamentar, Monica Gabriela Tudor                                                               Consilier parlamentar, Cristina Neicu










        Consilier parlamentar, Ioan Bivolaru

